tomron87/hebrew-wikipedia-sentences-corpus huggingface dataset:
כל הקומפוזיציות מאת ג'וסלין פוק.
ג'וסלין פוק – ויולה, קלידים, פסנתר, תכנות, הפקה
נטשה אטלס – שירה (רצועות בונוס)
קרוליין לוול, סופי האריס – צ'לו
נגנים נוספים ודגימות ממקורות מסורתיים שונים
Up All Night הוא אלבום הבכורה של להקת האינדי רוק, רייזורלייט.
הוא יצא לראשונה ביוני 2004. האלבום הגיע למקום השלישי במצעדי האלבומים בבריטניה.
רוב האלבום הופק באולפני ספהיר על ידי ג'ון קורנפילד.
השיר אינו נכלל במהדורה שיצאה בארצות הברית.
השיר נכתב על ידי ג'יימס מק'פול, ויצא כבונוס במהדורה של 2005
השיר יצא מחדש ב-29 בנובמבר 2004 כסינגל אחרון ממהדורת האלבום הראשונה.
מדינה תאריך חברת תקליטים פורמט יפן 9 ביוני 2004 |Universal International תקליטור בריטניה 28 ביוני 2004 Vertigo Records אריך-נגן תקליטור 18 באפריל 2005 Mercury Records תקליטור + שיר בונוס ארצות הברית 26 באוקטובר 2004 Mercury, Universal Records תקליטור 17 במאי 2005 תקליטור + שיר בונוס
Urban Dictionary (בתרגום חופשי: "המילון האורבני") הוא מילון מקוון של סלנג בשפה האנגלית.
נכון ל-2 במרץ 2013 באתר כ-7 מיליון ערכים.
הוספת הערכים ועריכתם מתבצעת על ידי מתנדבים, והמשתמשים הם שמדרגים אותם.
האתר הוקם בשנת 1999 על ידי אהרון פקהאם בעת שהיה סטודנט למדעי המחשב בקליפורניה, ומאז הפך לאחד מהאתרים הפופולריים ברשת האינטרנט.
בשנת 2008 הוקם אתר ישראלי בשם דורבנות, שנוצר בהשראת Urban Dictionary.
המילים במילון הזה הן מילות סלנג, תחדישים ניבים ושמות בשפות רבות, שלרוב לא מופיעות במילונים.
לרוב המילים יש פירוש מילוני ודוגמאות.
רוב הערכים במילון האורבני הם מיניים, גסים, גזעניים, הומופוביים וכדומה.
לחלק מהמילים יש הבט מיני, שזה לפעמים מצחיק או סרקסטי.
בחלק מהערכים ישנן תמונות, אבל לא ניתן להעלות אותן לאתר בקלות.
הערכים שצוינו למעלה, מותרים באתר כל עוד מטרתם הייתה רק לתת הסבר לערך ולא לפגוע באנשים.
אך עם זאת, יש ערכים שאסורים באתר שהם:
מידע אישי על אנשים (אלא אם כן ניתן אישור)
ערכים בנושא אלימות, במיוחד אלימות מינית
תכנים של שנאה, בריונות ותכנים פוגעניים
לפני שנוצר ערך חדש, הוא צריך לעבור שני שלבי בקרת איכות וסדר., שהם:
באתר ישנם מנהלים, שהם מתנדבים.
כשנוצר ערך חדש, הוא לא עולה מיד, הוא צריך קודם כל לעבור בדיקה, שבה בודקים אם הוא עובר על חוקי האתר.
לאחר מכן, אם הערך אינו עובר על חוקי האתר, כל המשתמשים יכולים לדרג את הערך, כערך טוב או כערך רע.
ניתן גם לסמן ערך כ"דגל אדום" ולדווח עליו אם במקרה אחד המנהלים עשה טעות ולא בדק אותו.
בעקבות טבח 7 באוקטובר ומלחמת חרבות ברזל, העלו גולשים אנטי-ישראליים את הפועל "israeled" כמתאר נישול.
בנוסף, תחת הערך Israel מוצגות באתר נאצות כלפי מדינת ישראל.
Up the Downstair הוא האלבום השני של להקת הרוק המתקדם הבריטית, פורקיופיין טרי.
האלבום יצא ביוני, 1993. האלבום תוכנן לצאת כאלבום כפול אשר כולל בתוכו את השיר, Voyage 34 שלבסוף יצא כסינגל ב-1992, וכמה שירים מהמיני אלבום של הלהקה, Staircase Infinities EP אשר יצא שנה לאחר מכן.
ב-2005, יצא האלבום על גרסה מחודשת (רימסטר) כאלבום כפול ובדיסק השני נמצא ה-EP, Staircase Infinities EP.
גרסת הרימסטר של האלבום כללה מיקס חדש על ידי סטיבן וילסון מנהיג הלהקה, יחד עם התיפוף של גווין האריסון אשר החליף את התופים האלקטרוניים שהיו בגרסה המקורית.
שם האלבום בא משורה מן השיר "Voyage 34." ב-14 באוגוסט, 2008 יצאה גרסת רימסטר של האלבום על תקליט ויניל.
כל השירים נכתבו על ידי סטיבן וילסון מלבד איפה שמצוין
"Always Never" (וילסון, אלן דאפי) – 6:58
גרסת הרימסטר הערוכה של 2005
כל המוזיקה בוצעה על ידי סטיבן וילסון למעט:
קולין אדווין - גיטרת בס בשיר "Always Never"
ריצ'רד ברבירי - קלידים בשיר "Up the Downstair"
ברבירי - קריינות בשיר "Up the Downstair"
גווין האריסון - תופים בדיסק 1 שבמהדורת 2005 בלבד
Urban Terror (מילולית: טרור עירוני) הוא משחק רשת חינמי ומרובה משתתפים, אשר במקור שייך לז'אנר משחקי הלחימה.
המשחק נכתב בקוד פתוח והוא מבוסס על מנוע המשחקים Quake 3: Arena בו הוא התחיל כמוד.
מפתחת אותו כיום חברת Frozen Sand.
חברת Frozen Sand החלה לפתח גרסת המשך בשם UrbanTerror HD ב-2009 אולם הפיתוח נעצר.
Upstart הייתה יישום אלטרנטיבי לDaemon המקורי init ומבוסס תכנות מונחה-אירועים.
init וכמוה Upstart, הם תהליכים המהווים שיטה במספר מערכות הפעלה דמויות יוניקס לביצוע משימות בעת עליית מערכת ההפעלה.
Upstart נכתבה על ידי סקוס ג'יימס רמננט עובד לשעבר בחברת קנוניקל.
Upstart הייתה זמינה החל מאובונטו גרסה 6.10 ומעלה וכן בעוד מספר הפצות, בהן Maemo 5, ב-Chrome OS, ובמערכות הפעלה נוספות.
תהליך ה-init המסורתי היה במקור אחראי להבאת מערכת ההפעלה למצב ריצה נורמלי לאחר הדלקת המחשב, וכן לסיום תהליכים בצורה נאותה על ידי פרוצדורה ידועה מראש התורמת לתקינות המערכת.
כתוצאה מכך המבנה הוא מוגבל לביצוע משימות באופן סנכרוני, וחוסם משימות עתידיות כל עוד קודמותיהם לא סוימו.
בנוסף המשימות צריכות להיות מוגדרת באופן מתקדם.
דבר זה יוצר מצב בו לא ניתן לטפל באופן ראוי במשימות הקיימות כיום בשולחנות עבודה מודרניים, אשר אינן שייכות לעליית המערכת וביניהן:
הוספת או הסרת התקנים ניידים בזמן ריצה נורמלי של המערכת.
גילוי וסריקת התקנים ניידים מבלי לנעול את המערכת, בפרט כשהדיסק עדיין לא מחובר לחשמל והוא עדיין לא נסרק.
קריאת קושחה של התקן, שצריכה לקרות אחרי שהיא מזוהה אך לפני שהיא בת שימוש.
המודל מונחה האירועים של Upstart מאפשר להגיב לכל האירועים באופן סינכרוני מיד כשהם מתחילים.
upstart פעלה באופן סינכרוני, וטיפלה בהתחלת משימות ושירותים בעת עליית המערכת, פיקוח עליהם, והפסקה שלהם בעת כיבויה.
מעבר קל, ותאימות לאחור עם sysvinit, צוינו כמטרות בפיתוח Upstart, וככזה הוא יכול להריץ סקריפטים של sysvinit.
במובן הזה Upstart שונה מרוב החלופות האחרות ל-init שאינן יכולות לבצע את זה באופן פשוט, ולא תומכות בסביבות משולבות של שיטות ישנות וחדשות, לביצוע משימות בעת הדלקת מערכת ההפעלה.
הגרסה האחרונה של upstart שוחררה ב-2014 ומאז, אובונטו ומערכות אחרות (בהן דביאן עליה מבוססת אובונטו), עברו לשימוש ב-Systemd (למעט דבואן, המציעה אלטרנטיבות ל-systemd, בהן OpenRC ו-runit).
Uptime הוא מדד של הזמן אשר מכונה, בדרך כלל שרת או מחשב, עובדת וזמינה לשימוש.
לעיתים קרובות הוא משמש למדידת יציבות ואמינות של מערכות הפעלה, על ידי הערכת הזמן בו המחשב יכול להישאר מבלי להתרסק, וללא צורך בביצוע אתחול למטרות תחזוקה או ניהול.
הפקודה systeminfo זמינה במערכות Microsoft Windows בממשק הפקודה (CMD), ומאפשרת להציג מידע על המערכת, הכולל את System Up Time:
System Boot Time איננו מהווה אידיקציה טובה לזמן שהמערכת למעלה, כיוון שאינו לוקח בחשבון מצב שינה או היברנציה.
חברת מיקרוסופט מספקת כלי בשם Uptime.exe המשמש לבדיקת ה-uptime של המכונה, וניתן להורדה באתר התמיכה.
ניתן לקבל ממשק על ה-uptime של מכונה מקומית או מרוחק על ידי ממשק ה-Windows Management Instrumentation (WMI):
חותם הזמן חוזר בפורמט yyyymmddhhmmss.nnn.
ניתן להשתמש בממשק ה-WMI בקלות גם בשפות תסריט, כגון VBScript או Powershell.
החל מ-Windows Vista, ניתן לראות את ה-uptime של המכונה בממשק מנהל המשימות, תחת הסימניה "ביצועים".
ניתן להשתמש בפקודה uptime במערכת ההפעלה יוניקס ובמערכות הפעלה דמויות יוניקס, כגון לינוקס.
הפקודה מחזירה את הזמן הנוכחי, את זמן פעילות המערכת, מספר המשתמשים והעומס הממוצע (load avarage) ב-1, 5 ו-15 הדקות האחרונות:
במערכות לינוקס, ניתן גם להשתמש במערכת הקבצים הווירטואלית proc, על ידי קריאת הקובץ /proc/uptime.
המספר הראשון שהקובץ מחזיר הוא מספר השניות מאז עליית המערכת.
המספר השני הוא מספר השניות בהם המערכת הייתה במצב סרק, בשניות.
Urals (נפט גולמי מסוג "אורל") הוא מותג המשמש כבסיס ייחוס ("רפרנס" reference, או benchmark או לחלופין "מַרְקֶר" marker) לתמחור תערובת הנפט (blend) המיוצא מרוסיה באמצעות חברת טרנסנפט (Транснефть, Transneft).
בבסיסה זוהי תערובת של נפט כבד מאגן וולגה-אורל עם נפט קל ודל גופרית מאגן מערב-סיביר (Западно-Сибирский нефтегазоносный бассейн).
"אורל" מיוצא דרך מערכת צינורות הנפט עד לנמל נובורוסיסק (ומשם באמצעות מכליות נפט), דרך צינור הנפט דרוז'בה (Дружба, Druzhba או בעברית "ידידות") למערב אירופה, וכן דרך הנמלים פרימורסק (Приморск) ואוסט לוגה (Усть-Луга) שלחופי המפרץ הפיני בים הבלטי.
בבורסת הסחורות בניו יורק (NYMEX) ידוע הנפט תחת המותג "REBCO" (Russian Export Blend Crude Oil) והוא נסחר בייחוס לנמל הנפט של פרימורסק.
"Uptown Funk" הוא סינגל של המפיק הבריטי מארק רונסון, בשיתוף הזמר האמריקאי ברונו מארס, מתוך אלבומו הרביעי של רונסון, Uptown Special.
השיר יצא ב-10 בנובמבר 2014, כסינגל הראשון מתוך האלבום.
במהרה זכה השיר להצלחה עולמית, שהה במשך 14 שבועות ברצף בראשות מצעד הבילבורד הוט 100, וכמעט שבר את שיאה של הזמרת האמריקאית מריה קארי עם שירה "One Sweet Day", שעמד בראש המצעד 16 שבועות ברצף.
בנוסף, הצליח השיר להגיע לצמרות מצעדים רבות, בהם המצעדים של בריטניה, לבנון, ישראל, קנדה, ולוניה, פלנדריה והולנד.
השיר הצליח להיכנס למצעדי סוף שנה רבים ואף זכה בתואר "שיר השנה", מטעם בילבורד.
בארצות הברית מכר השיר למעלה מ-11 מיליון עותקים, וכך הפך לאחד מן השירים הנמכרים ביותר במדינה זו וברחבי העולם בכל הזמנים.
ארגוןרשימהמיקוםמקורבילבורד500 שירי הפופ הטובים ביותר בכל הזמנים76
לשיר יצא וידאו קליפ מצליח אשר צולם בשנת 2014, ובו ניתן לראות בין השאר את רונסון ומארס כשהם מהלכים בעיירה, הולכים למספרה ונוסעים בלימוזינה.
עוד דבר שניתן לראות בקליפ הוא מועדון ריקודים שניתן לראות בו לקראת הסוף את רונסון בבירור, לאחר שהוא לא נראה כמעט לאורך כל הקליפ.
במהרה הפך הקליפ לוויראלי, וצבר למעלה מ-5.3 מיליארד צפיות, הפך לסרטון החמישי הנצפה ביותר ביוטיוב, ולסרטון הנצפה ביותר ביוטיוב לשנת 2014.
הקליפ הועמד לפרסים רבים, ובאותה שנה זכה בטקס פרסי ה-VMA בקטגוריית "הווידאו קליפ הגברי הטוב ביותר של השנה".
בנוסף הועמד לפרס הווידאו קליפ של השנה, אך הפסיד ל-"Bad Blood" של הזמרת האמריקאית טיילור סוויפט.
השיר זכה להצלחה רבה במצעדים, כאשר כבש את ראש מצעד הבילבורד הוט 100, הבריטי וכולי.
Ur So Gay (בעברית: אתה כל כך הומו) הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך המיני-אלבום הראשון, Ur So Gay.
השיר יצא לאור ב-20 בנובמבר 2007, על ידי חברת התקליטים קפיטול רקורדס, כסינגל השיווקי הראשון מתוך המיני-אלבום.
השיר הגיע למקום הראשון במצעד שירי הדאנס המסחריים של בילבורד.
השיר נכתב והולחן על ידי קייטי פרי וגרג וולס והופק על ידי וולס גם כן.
איגוד תעשיית ההקלטות האמריקאי העניק לשיר את תואר הזהב, על סך מכירות של חצי מיליון עותקים בארצות הברית.
כמו כן, נכלל השיר גם באלבומה השני של פרי, One of the Boys.
מקוםתאריםמכירותארצות הברית (RIAA)זהב500,000ברזיל (Pro-Música Brasil)פלטינה100,000
Urban Behavior Tour הוא סיבוב ההופעות הראשון שקיים הזמר ג'סטין ביבר, לקידום אלבומו My World, סיבוב ההופעות נערך בחסות "Urban Behavior".
הסיבוב הוכרז שבוע לאחר יציאת המיני אלבום My World.
הסיבוב היה אמור להתחיל ב-1 בנובמבר 2009, אך ביבר חלה, דילג על מופע הפתיחה בוונקובר והסיבוב המקוצר החל ב-3 בנובמבר.
זהו סיבוב ההופעות הקטן ביותר והכי פחות רווחי של ביבר.
רשימת השירים שביצע ביבר במהלך סיבוב ההופעות:
מתחםעירתאריךמטרוטאוןונקובר1 בנובמבר 2009קניון ווסט אדמונטוןאדמונטון3 בנובמבר 2009סנטר איטוןמונטריאול4 בנובמבר 2009קניון אוקס לבןלונדון5 בנובמבר 2009ווהן מילסטורונטו6 בנובמבר 2009
Up Next Session: Billie Eilish הוא המיני-אלבום השני של הזמרת-יוצרת האמריקאית בילי אייליש.
המיני-אלבום יצא לאור ב-20 בספטמבר 2017 על ידי חברות התקליטים דארק-רום רקורדס ואינטרסקופ רקורדס.
המיני-אלבום יצא במסגרת התוכנית "אפל מיוזיק: הבא".
במסגרת הקלטת המיני-אלבום, ביצעה אייליש מחדש את להיטה "Bellyache".
השיר נכלל כרצועה הראשונה במיני-אלבום.
בהמשך, ביצעה את השיר "Watch", שנלקח במקור מתוך המיני-אלבום הראשון שלה, Don't Smile at Me.
השיר נכלל כרצועה השנייה במיני-אלבום הזה.
הרצועה השלישית והאחרונה היא השיר "Ocean Eyes", שהוקלט מחדש גם כן.
Ur So Gay (בעברית: "אתה כל כך הומו") הוא המיני-אלבום הראשון של הזמרת-יוצרת האמריקאית קייטי פרי.
המיני-אלבום יצא לאור ב-20 בנובמבר 2007, על ידי חברת התקליטים קפיטול רקורדס לחנויות הדיגיטליות (מאוחר יותר יצאה גם גרסה פיזית).
המיני-אלבום מכיל ארבעה שירים: שיר הנושא, רמיקס לשיר הנושא, גרסת כיסוי לשיר "Your Love" של להקת אאוטפילד והשיר "Lost" אשר הופיע יותר מאוחר באלבומה השני One of the Boys, ביחד עם שיר הנושא שיצא כסינגל שיווקי מתוך אלבומה השני.
פרי אמרה כי היו לה כל מיני אפשרויות להקליט גרסאות כיסוי לאלבום לפני שבחרה בשיר שבחרה.
תחילה, רצתה להקליט גרסת כיסוי לאחד משירי להקת הבנים הבריטית קווין, אך לא הצליחה לחשוב על שיר שראוי במיוחד.
לאחר מכן, פרי הייתה במועדון ושמעה את "Your Love" וסיפרה שכאשר השיר התנגן כל הבנות במועדון התחילו לרוקד ולכן בחרה לבצע גרסת כיסוי לשיר הזה.
המיני-אלבום לא זכה להצלחה ונמכרו ממנו כמה אלפי עותקים בלבד, אך שיר הנושא מתוכו "Ur So Gay", זכה להצלחה רבה, תוך שקיבל את מעמד הזהב בארצות הברית.
מדינה תאריך יציאה פורמט חברת תקליטים מקורארצות הברית20 בנובמבר 2007הורדה דיגיטליתקפיטול15 בינואר 2008תקליטור
Up Out My Face הוא סינגל שהקליטה הזמרת-יוצרת האמריקאית מריה קארי, ביחד עם הראפרית הטרינידדית ניקי מינאז', מתוך האלבום, Memoirs of an Imperfect Angel.
השיר יצא לאור ב-26 בינואר 2010, כסינגל הרביעי מתוך האלבום.
השיר הגיע למקום המאה במצעד הבילבורד הוט 100.
השיר נכתב על ידי מריה קארי, טריקי סטיוארט, דה-דרים וניקי מינאז', הולחן על ידי סטיב קלארק והופק על ידי קארי, סטיוארט ונאש גם כן.
ב-26 בינואר 2010, נשלח השיר לרדיו השירים הקצביים ולרדיו השירים האורבניים שבארצות הברית.
בהמשך, היה זמין להורדה דיגיטלית.
כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.
הווידאו קליפ הרשמי של השיר הועלה לערוץ היוטיוב של מריה קארי ב-26 בינואר 2010, ביום צאתו של השיר כסינגל.
הקונספט של הקליפ הוא הצבע האדום והצבע הלבן.
בנוסף לכך, ניתן לראות את קארי כשהיא לבושה כמו אחות וכך גם את מינאז'.
נכון לינואר 2022, מונה הצפיות של הקליפ עומד על למעלה מ-63 מיליון צפיות.
מדינהתאריך יציאהפורמטחברת תקליטיםמקורארצות הברית26 בינואר 2010רדיו שירים עכשווייםאיילנדרדיו אורבני16 בפברואר 2010הורדה דיגיטלית
"Ur So F**king Cool" (מעוצב באותיות קטנות; Ur So F**kInG cOoL; מוכר גם בשם: You're So Fucking Cool) הוא סינגל שהוקלט על ידי הזמרת-יוצרת האוסטרלית טונס אנד איי.
השיר יצא לאור ב-29 במאי 2020, כסינגל שלא מתוך אלבום, על ידי חברת התקליטים Bad Batch רקורדס.
השיר נכתב על ידי טונס אנד איי והופק על ידי טונס אנד איי, סטיב מאק.
במאי 2020, טונס אנד איי יחד עם פרג ריד סיפרו למגזין רולינג סטון אוסטרליה, ש-"Ur So F**king Cool" עוסק במסיבה בה השתתפה בלוס אנג'לס.
ריד ציינה כי "יש אלמנטים של האני האמיתי שלה במוזיקה: תסכול, געגוע, בדידות, שובבות." ב-26 במאי, הכריזה טונס אנד איי על צאתו של הסינגל ברשות החברתיות.
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-67 מיליון השמעות.
האודיו הרשמי שיצא עבור השיר פורסם בערוץ היוטיוב של טונס אנד איי ב-29 במאי 2020, בסמוך לצאתו כסינגל.
מדינהתאריך יציאהפורמטחברת תקליטיםמקורעולם29 במאי 2020הורדה דיגיטלית • הזרמת מוזיקהBad Batch רקורדסאוסטרליהמוזיקה עכשווית למבוגריםסוני מיוזיקאיטליה5 ביוני 2020ורנר רקורדסארצות הברית16 ביוני 2020אלקטרה רקורדסרדיו אלטרנטיבי
"Up" (בעברית: "למעלה") הוא סינגל שהוקלט על ידי הראפרית האמריקאית קארדי בי.
השיר יצא לאור ב-5 בפברואר 2021, על ידי חברת התקליטים אטלנטיק רקורדס, כסינגל מתוך אלבום עתידי.
השיר קיבל מועמדות בטקס פרסי גראמי ה-64 בקטגוריה הביצוע הראפ הטוב ביותר.
השיר הגיע למקום הראשון במצעד בילבורד הוט 100 ונהפך לשירה החמישי שכובש את פסגת המצעד.
ב-7 באוגוסט 2020 הוציאה קארדי בי את הסינגל "WAP", שיתוף פעולה עם הראפרית מייגן די סטליון.
השיר זכה להצלחה עולמית והגיע למקום הראשון במספר מדינות, ביניהם אוסטרליה, קנדה ובריטניה.
הסינגל בילה בסך הכל ארבעה שבועות במצעד בילבורד הוט 100. ב-1 באוקטובר 2020, נחשף כי קארדי בי כבר "מתכננת את הצעד הבא שלה".
עם זאת, היא גם הבהירה שהיא לא רוצה להוציא מוזיקה בתדירות גבוהה מדי כדי לא להיכנע ללחץ של חברת התקליטים שלה ואמרה "אני מרגישה שאני לא אתן לחרא הזה להגיע אלי עד כדי כך שאני הולכת להוציא שיר שאני לא ממש מאוהבת בו רק בגללם".
ב-31 בינואר 2021, הודיעה קארדי בי כי תכריז על דברים חדשים יום למחרת.
יממה לאחר מכן חשפה את שם השיר לצד עטיפת הסינגל.
בחודש יוני 2021 דירג בילבורד את השיר במקום ה-11 ברשימת "50 השירים הטובים ביותר בשנת 2021 עד כה".
מגזין Complex דירג את השיר במקום ה-14 ברשימת "50 השירים הטובים ביותר לשנת 2021 (עד כה)".
הווידאו קליפ הנלווה שצולם לשיר בוים על ידי טאנו מוינו ופורסם בערוץ היוטיוב של קארדי בי ב-5 בפברואר 2021, בסמוך לצאת הסינגל עצמו.
אזורתאריך יציאהפורמטחברת תקליטיםמקורעולם5 בפברואר 2021הזרמת מוזיקה • הורדה דיגיטלית • תקליטוראטלנטיק רקורדסבריטניה12 בפברואר 2021רדיו להיטים עכשוויים
ה- Uran-9 הוא רכב קרבי בלתי מאויש (UCGV) שפותח ומיוצר על ידי JSC 766 UPTK (כיום על ידי קונצרן קלצ'ניקוב), ומוצע על ידי התאגיד הממלכתי לייצוא נשק (רוסיה) לשוק הבינלאומי.
על פי הודעה שפורסמה על ידי התאגיד, המערכת נועדה לספק יחידות לחימה, סיור ולוחמה בטרור משולבות עם סיור מרחוק ותמיכה באש.
מתותח אוטומטי 2M72 ABM M30-M3 של Impul's 2 (סבסטופול),
ארבעה טילי נ"ט מסוג אטקה או אחרים
טילי נ"מ: 9K38 איגלה או סטרלה,
חיישני IR, מצלמת מרחק לייזר ואמצעים אחרים לאיתור.
Uran-9 פעל לראשונה במלחמת האזרחים בסוריה, על פי דוח ביצועים של מכון המחקר המרכזי השלישי של משרד ההגנה של הפדרציה הרוסית, הטנק תפקד בצורה גרועה ולא הצליח לבצע רבות מהמשימות שניתנו לו.
מנגד, גורם בענף טען כי "הרכב נבדק בסוריה והפגין ביצועים גבוהים בסביבה תפעולית", וציין כי התעשייה פועלת כעת להגדיל את טווח הUran-9, זמן התגובה ורוחב הפס של הנתונים.
Uran-9 שימש גם בתרגילי Vostok 2018 בקנה מידה גדול.
הרכב החמוש הרובוטי Uran-9 נכנס לשירות צבאי בינואר 2019.
סטפן דה שפיגלייר, מתיס מאס, טים סוויס', בינה מלאכותית ועתיד ההגנה: השלכות אסטרטגיות על ספקי כוח קטנים ובינוניים, מרכז האג למחקרים אסטרטגיים, 2017. - עמ' 82. .
טיילור קמרון אופסל , הידועה בשם הבמה שלה אופסל , היא זמרת, כותבת שירים אמריקאית.
אופסל נולדה בעיירה פיניקס שבארצות הברית, אביה הוא מייק אופסל, מוזיקאי וחבר של כמה להקות, דוגמת להקת "Stereotyperider".
סבתה וסבה היו מורים למוזיקה, והיא החלה לנגן בפסנתר ובגיטרה בגיל חמש.
אופסל החלה לכתוב שירים בכיתה ו', ובגיל 14 החלה להלחין ולהוציא לאור מוזיקה מקורית שלה.
היא סיימה את לימודיה בבית הספר לאמנויות שבאריזונה בשנת 2017.
אופסל הוציאה את הסינגל הראשון שלה, "Can You Hear Me Now", בשנת 2017. ב-8 במרץ 2019, היא הוציאה את המיני-אלבום הראשון שלה Hindsight 20/20, יחד עם הסינגל "Drugs".
באותו השנה כתבה את הסינגל "Boyshit", לזמרת מדיסון ביר.
ב-15 בדצמבר, הוציאה את המיני-אלבום השני שלה Young Life Crisis, שכולל את הסינגלים "People I Don't Like", "MoneyOnMyMind".
ב-8 בינואר 2021, הוציאה אופסל את הסינגל "".
ב-19 בפברואר, התארחה אופסל בסינגל "Happy Endings", של הראפרים מייק שינודה ואיאן דיור.
ב-16 באפריל, התארחה אופסל בסינגל "Let There Be Drums" של המפיק המוזיקלי פדר.
ב-14 במאי, הוציאה אופסל את הסינגל "Douchebag".
"Up" הוא שיר של הזמר האנגלי אולי מארס, שיצא לאור ב-1 בדצמבר 2014 כסינגל השני מאלבום האולפן הרביעי של מארס, Never Been Better.
הוא כולל את הזמרת האמריקאית דמי לובאטו והשיר נכלל גם בגרסת הדלוקס של האלבום הרביעי של לובאטו, Demi.
השיר נכתב והופק על ידי דניאל דייווידסן, קאטאפייר, ופיטר וואלוויק, והוא נכתב יחד על ידי וויין הקטור ומייגן קוטון.
לדברי קאטאפייר, השיר בהשראת המוזיקה של ממפורד אנד סאנז ופיליפ פיליפס.
"Up" הוצע בתחילה ללהקת הבנים האנגלית-אירית ואן דיירקשן, אך הוא נדחה על ידי הלייבל שלהם סייקו מיוזיק.
פזמון השיר נכתב מחדש על ידי מייגן קוטון ואז הוצע לאולי מארס כדואט.
הקליפ אותו ביימו בן וגייב טרנר יצא לאור בVevo ב-11 בדצמבר 2014. בסרטון מופיעים מארס ולובאטו עומדים בשני חדרים המופרדים על ידי קיר.
הם מתחילים להרוס את החדרים לפני שמארס משתמש בגיטרה כדי לפרוץ חור בקיר והוא ולובאטו מתחילים להסיר את רוב הלבנים בקיר ולהביט אחד על השנייה.
וידאו בשחור לבן של הגרסה האקוסטית של השיר יצא לאור ב-18 בדצמבר 2014, שם מקליטים מארס ולובאטו את השיר באולפן.
מארס ולובאטו ביצעו לראשונה את השיר בשידור חי בגמר העונה ה-11 של The X Factor ב-14 בדצמבר 2014.
"Up" הופיע לראשונה במקום ה-120 במצעד הסינגלים הבריטי בדצמבר 2014, ועלה למקום 94 בשבוע השני לצאתו.
בשבוע שלאחר מכן הגיע למקום ה-43, לפני שהגיע למקום הרביעי במצעד.
הסינגל מכר עד כה 606,500 עותקים בבריטניה וקיבל תואר פלטינה במדינה.
זהו להיט הפלטינה הראשון של דמי לובאטו בבריטניה, והראשון של אמן המיוצג על ידי הוליווד רקורדס, אף על פי שהסינגל הופץ על ידי אפיק רקורדס.
בנוסף, Up הגיע למקום 14 במצעדי ה-ARIA; ובכך הפך ללהיט השני באוסטרליה של לובאטו שהגיע ל-20 המקומות הראשונים.
מדינהתוארעותקיםאוסטרליה (ARIA)פלטינה 2×140,000איטליה (FIMI)פלטינה50,000בריטניה (BPI)פלטינה600,000ניו זילנד (RMNZ)פלטינה15,000
"Up" (בעברית: "לְמַעלָה" או "מַעְלָה") הוא שיר שהוקלט על ידי הזמרת-יוצרת הרומנייה אינה.
השיר יצא לאור ב-29 באוקטובר 2021, על ידי חברת התקליטים גלובל רקורדס, כסינגל שלא מתוך אלבום.
במקור, הוא נכתב על ידי סיקוטוי, מרצ'ל בוטזן, סבסטיאן ברק, מינלי ואינה והופק על ידי סיקוטוי ומרקו & סיבה.
ב-17 בדצמבר 2021, הופצה גרסת רמיקס של השיר בו משתתף הראפר הג'מייקני שון פול.
הרמיקס נכתב והופק על ידי אותם המוזיקאים שצוינו קודם לכן, עם קרדיט שניתן לפול על הבית שביצע.
הגרסה המקורית של "Up" הגיעה למקום השני במצעד הסינגלים של חבר המדינות, וה-51 במצעד הסינגלים של רומניה.
קליפ המילים של השיר הועלה לערוץ היוטיוב של אינה בשידור חי ב-29 באוקטובר 2021. עבור הרמיקס של השיר, צולם וידאו קליפ רשמי שהועלה ליוטיוב ב-17 בדצמבר 2021, בשידור חי גם כן.
השיר נכתב על ידי סיקוטוי, מרצ'ל בוטזן, סבסטיאן ברק, מינלי ואינה והופק על ידי סיקוטוי ומרקו & סיבה.
הוא הוקלט בשנת 2021 והופץ בסוף אוקטובר של אותה השנה.
לאחר שהופץ, הודיעה אינה כי בכוונתה להוציא רמיקסים נלווים לשיר.
בהמשך לכך, נודע על שיתוף פעולה עתידי של אניה והראפר הג'מייקני שון פול.
לבסוף, פורסם הדואט בין השניים בערוץ היוטיוב הרשמי של אינה ב-17 בדצמבר 2021, בשידור חי.
בסמוך לכך, הוא הועלה לרשתות הסטרימינג השונות והיה זמין להורדה דיגיטלית.
מבחינה מוזיקלית, "Up" הוא שיר פופ בהשפעת דאנסהול, בו אינה שרה על "התגברות על כאב ואכזבה מהעבר [ו]פותחת את לבה מחדש", וכן על "אהבה שמרימה [אותה] למעלה כאשר נראה שהכול בחיים הולך בכיוון ההפוך".
"Up" זכה לשבחים ביקורתיים מטעם מבקרי המוזיקה.
באדוורול פורסמה כתבה מקיפה אודות השיר, שנכתבה על ידי מריה-אלכסנדרה מורטו.
היא התחילה ואמרה שמדובר ב"אחד מהשירים הלוהטים שהוציאה אינה במהלך הקריירה שלה".
באתר של האחים וורנר גרמניה פורסמה כתבה אודות השיר גם כן.
באתר של LifestyleBG נכלל השיר ברשימת "5 השירים החדשים של השבוע", באותו השבוע בו יצא.
קליפ המילים הרשמי של "Up" פורסם ב-29 באוקטובר 2021. הקונספט שלו מבוסס על אינה, שנראית במרכזו כפי שהיא נראית בעטיפת הסינגל.
לאורכו, ניתן לראות קטעי וידאו שונים שלה, תוך שמילות השיר מופיעות גם כן בהתאם למנגינה שלו.
הוא זכה להצלחה וצבר חצי מיליון ביממה אחת.
ב-17 בדצמבר 2021 החל שידור חי בערוץ היוטיוב של אינה, שבהמשך נודע כווידאו קליפ הרשמי של הרמיקס ל-"Up" בו התארח שון פול.
בשידור החי צפו מאות אלפי אנשים והוא צבר ביממה אחת קרוב למיליון צפיות.
אזורתאריך יציאהפורמטחברת תקליטיםמקורעולם22 באוקטובר 2021הזרמת מוזיקה • הורדה דיגיטליתהאחים וורנר פוליןרומניהגלובלעולם17 בדצמבר 2021האחים וורנר פוליןרומניהגלובל
"Uramaki" הוא שיר שהוקלט על ידי הזמר-יוצר האיטלקי מחמוד.
הוא יצא לאור ב-27 באפריל 2018, על ידי חברת התקליטים איילנד רקורדס, כסינגל מתוך אלבום הבכורה של מחמוד, Gioventù bruciata.
השיר נכתב על ידי מחמוד, מרקלו גרילי, פרנצ'סקו פוגאצה והופק על ידי מאט.
השיר הגיע למקום ה-86 במצעד הסינגלים האיטלקי.
הווידאו קליפ הרשמי של השיר פורסם ב-2 במאי 2018. הוא צולם בצ'יינטאון של מילאנו.
נכון למאי 2022 מונה הצפיות של הקליפ עומד על למעלה מ-6.4 מיליון צפיות.
אזורתאריך יציאהפורמטחברת תקליטיםעולם27 באפריל 2018הזרמת מוזיקה • הורדה דיגיטליתאיילנד רקורדס
"Uprising" הוא סינגל של להקת הרוק הבריטית, מיוז.
השיר יצא ב-4 באוגוסט 2009 בהוצאת חברות התקליטים וורנר רקורדס והליום 3. השיר מופיע כסינגל המוביל באלבום האולפן החמישי של הלהקה, The Resistance.
השיר נכתב על ידי מת'יו בלאמי, והופק על ידי מיוז.
נכון לאוקטובר 2023, השיר הושמע למעלה מ-265 מיליון פעמים ביוטיוב, ולמעלה מ-555 מיליון פעמים בספוטיפיי.
השיר זכה בפרסי הווידאו קליפים של MTV בקטגוריית האפקטים המיוחדים הטובים ביותר, והיה מועמד בפרסי הווידאו קליפים של MTV בקטגוריית הווידאו קליפ של שיר רוק הטוב ביותר.
אזורתוארמכירותאוסטרליה (ARIA)זהב35,000בלגיה (BEA)זהב15,000קנדה (Music Canada)זהב40,000דנמרק (IFPI Danmark)פלטינה90,000צרפת (SNEP)יהלום333,333איטליה (FIMI)פלטינה50,000ניו זילנד (RMNZ)זהב7,500פורטוגל (AFP)פלטינה20,000שווייץ (IFPI Switzerland)פלטינה30,000הממלכה המאוחדת (BPI)פלטינה600,000ארצות הברית (RIAA)2× פלטינה2,170,000
התוכן הלירי של האלבום נוגע לשנות ילדות, זוגיות, לשברון לב ולהעצמה.
האלבום זכה לביקורות חיוביות ממבקרי המוזיקה, ורבים מהם העריכו את השילוב של האלבום בין שירים מלודית וחומרים קליטים, מוכווני פופ, שאומנם הופקו בצורה חלקה, אך נמנעו מהציניות המסחרית והיציבה העכשווית המבוגרת.
האלבום הגיע למקום השני במצעד האלבומים הבריטים ובסופו הפך לאלבום הבכורה הנמכר ביותר בבריטניה מ-2011. האלבום הגיע למקום הראשון במצעד הבילבורד 200 של ארצות הברית, ונמכר 176,000 עותקים בשבוע הראשון.
Up All Night זכה להצלחה בין-לאומית, האלבום עמד בראש המצעדים בשש עשרה מדינות.
לפי הפדרציה הבין-לאומית לתעשייה הפונוגרפית, Up All Night היה האלבום השלישי הנמכר ביותר בעולם ב-2012 עם מכירות של 4.5 מיליון עותקים ברחבי העולם.
ואן דיירקשן סיימה את שנת 2012 עם שניים מחמשת האלבומים הנמכרים ביותר מאותה שנה בארצות הברית; האלבום הגיע למקום השלישי ואלבום האולפן השני שלהם, Take Me Home, במקום החמישי, מה שהופך את הלהקה למערכה הראשונה שהציבה שני אלבומים מתוך החמישייה בעידן על פי לומינייט.
בנוסף, Up All Night הפך לאלבום הנמכר ביותר שבוצע על ידי להקה ולאלבום הבכורה השלישי הנמכר ביותר משנת 2012. מהאלבום יצאו לאור ארבעה סינגלים, וכולל את עשרת הלהיטים המובילים במצעד הסינגלים הבריטי "What Makes You Beautiful", "Gotta Be You" ו-"One Thing".
לקידום האלבום, הלהקה הופיעה בתוכניות טלוויזיה רבות ובטקסי פרסים, כולל את פרסי הווידאו של MTV לשנת 2012. יתרה מכך, ואן דיירקשן יצאו למסע ההופעות הראשון שלהם.
קטעים מהופעות הוקלטו ושוחררו באלבום בהופעה חיה, בשם "Up All Night The Live Tour".
לאחר הקמת הלהקה והשתתפותה בעונתה השביעית של תוכנית המציאות הבריטית "The X Factor" משנת 2010, ואן דיירקשן הוחתמו על ידי סיימון קאוול על חוזה של חברת התקליטים סייקו מיוזיק בסך של כ-2 מיליון פאונד.
ההקלטות לאלבום הבכורה שלהם החלו בינואר 2011, כשהם טסו ללוס אנג'לס כדי לעבוד עם המפיק המרוקאי-שוודי, רדוואן.
בפברואר 2011, ואן דיירקשן ותשעה מתמודדים נוספים השתתפו בסיבוב ההופעות החי של התכנית "X Factor".
לאחר סיום סיבוב ההופעות באפריל 2011, הלהקה המשיכה לעבוד על אלבום הבכורה שלהם.
ההקלטות התקיימו בשוודיה, ארצות הברית והממלכה המאוחדת, כאשר דיירקשן עבדו בין היתר עם המפיקים קרל פאלק, סוואן קוטצ'ה, סטיב מאקי, רדוואן, טובי גד, רמי יעקב.
האלבום כולל גם שירים שנכתבו על ידי אד שירן, קלי קלרקסון, טום פלטצ'ר.
במאי 2011, קוטצ'ה דיבר "דיגיטל ספיי", ואמר כי ואן דיירקשן "התנסו" עם צלילים באלבום הבכורה שלהם.
קוטצ'ה אמר שהוא היה מעורב ב"שלבים המוקדמים" בהפקה: "הדברים ששמעתי היו ממש קליטים, וזה פשוט ללכוד את זה במוזיקה שלדעתי זה מה שהם הולכים לעשות".
סוני טכר, המנהל הכללי של סייקו מיוזיק, בגיליון אוגוסט 2011 של מיוזיק ויק, תיאר את תהליך ההקלטה כ"תקופה אינטנסיבית מאוד" עבור הלהקה.
טכר הוסיף בדבריו שהאלבום שהתקבל הי אחד מתקליטי הפופ הטובים ביותר שיצרו סייקו מיוזיק בשנים האחרונות, וציין בנוסף שהאלבום יצליח.
בנובמבר 2011, הלהקה חתמו על חוזה עם חברת התקליטים קולומביה רקורדס בצפון אמריקה.
סטיב בארנט, היושב ראש המשותף של קולומבי רקורדס, אמר שזו לא החלטה קשה לחתום בהפקת תהליכם של ואן דיירקשן: "אמנים אחרים בקטגוריה הזו התבגרו קצת".
Up Close and Personal Tour היה סיבוב ההופעות השישי של להקת גאנז נ' רוזס, אשר התקיים בשנת 2012. במסגרת סיבוב ההופעות, הופיעה הלהקה באמריקה הצפונית, אירופה ואסיה.
ב-20 בינואר 2012, גיטריסט הלהקה, רון במבלפוט ט'אל דיבר בראיון על סיבוב הופעות אפשרי שיתקיים בחודש פברואר.
מאוחר יותר, הכריזה הלהקה על הופעות בארצות הברית.
המופעים עצמם השתנו במידה ניכרת בהשוואה למופעי Chinese Democracy Tour הגרנדיוזים.
כל המופעים באמריקה הצפונית התקיימו במועדונים בקנה מידה קטן יותר, במקום באולם או באצטדיון גדול.
כתוצאה מכך, פירוטכניקה הוסרה מהמופעים באותה יבשת.
ההופעות ביבשת אירופה החלו כחודש לאחר כניסתה של הלהקה להיכל התהילה של הרוק אנד רול.
חברי גאנז נ' רוזס עצמם נעדרו מהטקס, ואת הפרס קיבלו בשמם חברי הלהקה לשעבר- הגיטריסטים סלאש וגילבי קלארק, הבסיסט דאף מק'אגן, והמתופפים סטיבן אדלר ומאט סורום, אשר אליהם הצטרף סולן להקות אלטר ברידג' וסלאש בהשתתפות מיילס קנדי והקונספירטורס (להקת הסולו של סלאש), מיילס קנדי.
טרם נמסר מועד לתחילת הפקת אלבום חדש, אולם גיטריסט הלהקה, די ג'יי אשבה התראיין למגזין המוזיקה של אתר לימוד הנגינה אולטימייט גיטאר, ושם חשף שהלהקה הקליטה דמואים רבים, והם מתכננים לדון ב"איך הם הולכים ליצור את האלבום הכי טוב שאפשר".
על פי מקורב לאקסל רוז, במסגרת תהליך כתיבת האלבום העתידי, האריכה הלהקה את ביקורה בישראל לצורך קבלת השראה לכתיבת שירים חדשים.
ב-24 ביוני, הגיטריסט ריצ'רד פורטס התראיין למגזין המוזיקה הצרפתי רוק נ' לייב, בו חשף כי הלהקה לא תגיע לסיבוב הופעות יותר באותה שנה, אלא תעדיף להיכנס לאולפן לעבוד על האלבום הבא של הלהקה.
בסופו של דבר, התוכניות שארגנה הלהקה לצורך הקלטת האלבום בוטלו.
לאחר כשלושה חודשים, יצאה הלהקה לסיבוב הופעות נוסף בשם Appetite for Democracy, בו ציינה 25 שנים ליציאתו לאור של אלבום הבכורה שלה, Appetite for Destruction ו-4 שנים ליציאתו לאור של אלבומה האחרון, Chinese Democracy.
רשימת השירים הנ"ל מייצגת את הופעת הלהקה בפארק הירקון, תל אביב, ישראל ב-3 ביולי 2012 ואינה מייצגת את כל ההופעות שהתקיימו במסגרת סיבוב ההופעות בו הערך עוסק.
די ג'יי אשבה - גיטרה מובילה, גיטרת קצב, תוף סנייר
ריצ'רד פורטס - גיטרת קצב, גיטרה מובילה, גיטרת סלייד, קולות רקע
כריס פיטמן - קלידים, סינתיסייזר, דוגם, תוף מרים, קולות רקע
פרנק פרר - תופים, תוף מרים
רובין פינק - גיטרה מובילה, גיטרת קצב (הופעה 15 ב-"Better")
סבסטיאן באך - זמרה (הופעות 15 ו-36 ב-"My Michelle")
Up All Night: Live in 2025 הוא סיבוב ההופעות החמישי של הזמרת-יוצרת האמריקאית ג'ניפר לופז.
סיבוב ההופעות החל ב-8 ביולי 2025, בפונטבדרה, ספרד, והסתיים ב-12 באוגוסט 2025, בסרדיניה, איטליה.
זה היה סיבוב ההופעות הראשון של לופז מזה שש שנים, לאחר It's My Party Tour (2019).
בפברואר 2024, הכריזה לופז על סיבוב ההופעות This Is Me...
Live כחלק מאלבום האולפן התשיעי שלה, This Is Me...
חודשיים לאחר מכן, סיבוב ההופעות שונה לסיבוב ההופעות של הלהיטים הגדולים ביותר, כאשר כלי תקשורת כמו וראייטי ציינו מכירות כרטיסים חלשות.
במאי 2024, לופז ביטלה את סיבוב ההופעות, בנימוק של החלטתה לבלות יותר זמן עם משפחה וחברים קרובים, וחשפה שההחלטה הייתה "הכרחית".
ב-7 באפריל 2025, היא הכריזה על סיבוב ההופעות, יחד עם חמישה קונצרטים בספרד.
למחרת, דיווח העיתון האיטלקי Rockol על מסלול מלא של 17 קונצרטים ברחבי אפריקה, אסיה ואירופה.
ב-14 באפריל 2025 הוכרז כי הקונצרט ב-27 ביולי יהיה חלק מפסטיבל "קיץ בעיר".
בנוסף, קונצרט ל-5 באוגוסט, באיסטנבול, טורקיה, פורסם באתר Bubilet.
הוכרז על קונצרט באלמטי, קזחסטן, ובטשקנט, אוזבקיסטן, ב-21 וב-27 במאי 2025, בהתאמה.
באותו יוני הוכרז כי הקונצרט ב-11 ביולי במלאגה בוטל עקב "אתגרים לוגיסטיים"; הוכרז על קונצרט בפואנגירולה לאותו תאריך.
ב-3 ביולי 2025, הוכרז מופע לכבוד ליל הגאלה של קאלה די וולפה בסרדיניה, איטליה, ב-12 באוגוסט.
רשימת השירים הזו היא מהקונצרט ב-8 ביולי 2025 בפונטוודרה.
היא אינה מייצגת את כל הקונצרטים של סיבוב ההופעות.
החל מהקונצרט ב-10 ביולי 2025 בקאדיס, "El Anillo" נוסף לרשימת השירים, לאחר שהחליף את "Up All Night".
+רשימת תאריכי המופעים, מיקומם והמדינות בהן הם מתקיימים תאריך (2025) עיר מדינה מיקום סיבה מקור 11 ביולי מלאגה ספרד Estadio Ciudad de Málaga אתגרים לוגיסטיים
User Datagram Protocol (בראשי תיבות: UDP) הוא פרוטוקול השייך לשכבת התעבורה של מודל ה-OSI ולשכבת התעבורה של מודל ה-TCP/IP המאפשר העברת נתונים לא אמינה (חבילות מידע).
UDP אינו מספק אמינות או שימור סדר כפי שקורה ב-TCP.
חבילות מידע עשויות להגיע בסדר שונה מזה שבו הן נשלחו, להגיע מספר פעמים או ללכת לאיבוד ולא להגיע כלל.
חסכון המידע המבטיח את אמינות השליחה ועובדת היותו של הפרוטוקול "connectionless" (אינו מייסד קשר בדומה לפרוטוקול TCP), גורמים לפרוטוקול UDP לספק דיוור מהיר לחבילות הנשלחות דרכו.
בדומה ל-TCP גם UDP משתמש בפורטים (ports), על-מנת להפריד בין התקשרויות בנושאים שונים.
ב-UDP מוקצות 16 סיביות עבור כל פורט.
למספר הפורט יש חשיבות, שכן מספרים שונים משמשים לשימושים שונים:
פורט 0 שמור והשימוש בו הוא במקרה שבו השולח אינו מצפה לקבל תשובה.
מספרי הפורטים 1 עד 1,023 שמורים לפורטים "ידועים" (Well-Known Ports).
מספרי הפורטים 1,024 עד 49,151 הם פורטים רשומים לפרוטוקולים מסוימים או חברות מסוימות.
מספרי הפורטים 49,152 עד 65,535 נועדו לשימוש זמני על ידי לקוחות בפניות אל השרת.
בניגוד לפרוטוקול TCP בו כל ייסוד קשר בין שני מחשבים "תופס" מספר פורט באופן בלעדי, בפרוטוקול UDP יכול מחשב להתקשר עם מספר מחשבים על אותו מספר פורט במקביל.
מאחר שפרוטוקול UDP אינו מבטיח הגעת הודעות בסדר מסוים, או הגעת הודעות כלל ולעומת זאת מספק זמן דיוור נמוך עד להגעה ליעד, מבנה החבילה רזה.
התקורה של החבילה מכילה פתיח באורך 64 סיביות בלבד.
פורט המקור (16 סיביות) - שדה המכיל את מספר הפורט במחשב המקור.
שדה אופציונלי, מאחר שפרוטוקול UDP לא מקיים בהכרח תקשורת דו כיוונית.
במקרה ואינו בשימוש השדה יכיל אפסים.
פורט היעד (16 סיביות) - שדה המכיל את מספר הפורט במחשב היעד.
אורך החבילה (16 סיביות) - שדה המכיל את אורך פתיח הUDP והמידע ביחידות של בתים.
יש להבדיל משדה "אורך החבילה" שבפתיח של חבילת IPv4 שמכיל את אורך החבילה כולה, בעוד ש"אורך החבילה" בפתיח הUDP לא מכיל את פתיח פקטת הIPv4, שגודלו נע בין 20 ל60 בתים.
סיכום ביקורת (16 סיביות) - checksum, מספר האימות של הפתיח והנתונים.
שדה אופציונלי, שבמידה ולא ימומש יכיל רשומה מלאה ב-0 בינארי.
אימות המידע מתבצע על ידי הצד השולח והצד המקבל, כאשר הצד השולח מאחסן את תוצאת החישוב בשדה המתאים והצד המקבל משווה את תוצאתו עם ערך השדה הקיים.
אם התוצאה זהה החבילה או המקטע תקין ואפשר להשתמש בו.
אם לא אז זורקים או מתעלמים מהחבילה או מהמקטע הפגום.
פונקציית ה-Checksum מבצעת את החישוב הבא: חילוק ההודעה לקטעים של 16 סיביות, סכימת כל הקטעים והוספת השארית.
לאחר מכן התוצאה נשללת לפי ייצוג One's Complement - כל ביט 0 מוחלף ב-1 ולהפך.
כקלט לפונקציית ה-Checksum מוכנסים: חבילת הUDP (הפתיח עם שדה checksum מאופס ושדה המידע), כתובות המקור והיעד של IP, הפרוטוקול המוגדר בפתיח הIP (זהו שדה באורך 8 סיביות שמרחיבים ב8 סיביות של אפס משמאל), ושדה נוסף זהה לאורך חבילת הUDP.
במידה והחבילה מכילה מספר של סיביות שאינו מתחלק ב-16, הקלט לפונקציה יהיה הרחבה של החבילה עם אפס בסופה.
Usplash הוא מיזם תוכנה בקהילת אובונטו.
בלינוקס באופן מסורתי בזמן הדלקת המחשב עד לעליית מנהל החלונות (אתחול), היו מופיעות ונגללות שורות טקסט רבות.
Usplash מחליף שורות אלו בתצוגה גרפית של מסך splash.
מטרת התוכנה היא להחליף את Bootsplash, שעושה את אותה פעולה ברמת מרחב הליבה.
Usplash עושה את הדבר במרחב המשתמש והדבר מאפשר לו להתעדכן ללא צורך בהידור מחדש של הליבה.
Usplash משתמש בממשק ה-Linux framebuffer, או לחלופין, ישירות בגישה ל-VESA, כדי להציג את מסך ה-splash.
באובונטו גרסה 9.10, Usplash משמש רק בשלבים הראשונים של האתחול, ולאחר מכן XSplash מקבל אחריות על העניין.
בגרסה 10.04 החליף Usplash את Plymouth באופן מלא.
Use Your Illusion I (בתרגום מאנגלית: השתמש באשליה שלך) הוא אלבום האולפן השלישי של להקת ההארד רוק האמריקאית Guns N' Roses.
האלבום יצא לאור ב-17 בספטמבר 1991 - יחד עם האלבום המקביל לו בשמו, Use Your Illusion II.
שני האלבומים יצאו בזמן שהלהקה קיימה את סיבוב ההופעות Use Your Illusion Tour.
האלבום התמקם במקום השני במצעד האלבומים של מגזין בילבורד ומכר כ-685,000 עותקים בשבוע הראשון שיצא, לעומת אלבומו המשלים שמכר כ-770,000 עותקים.
בסך הכל מכר שני האלבומים כ-7 מיליון עותקים כל אחד ולשניהם הוענקו 7 תוארי "אלבום פלטינה", על-פי RIAA.
האלבום היה מועמד לפרס גראמי על "אלבום ההארד רוק הטוב יותר", בשנת 1992.
צמד אלבומי Use Your Illusion הציגו נקודת מפנה בצליליה של להקת Guns N' Roses.
למרות שלא נחסרו ממנו צלילי הרוק הכבד הידועים מאלבום הבכורה, Appetite for Destruction, הצליח Use Your Illusion I לייצר כותרת חדשה ובוגרת יותר ללהקה, עם שילוב אלמנטים של בלוז, מוזיקה קלאסית והבי מטאל.
שילוב אלמנטים אלו בא לידי ביטוי בשימוש בפסנתר במספר שירים באלבום - בהובלת הסולן אקסל רוז והקלידן דיזי ריד, ביניהם "November Rain" ו-"Don't Cry".
נקודת מפנה נוספת שהוצגה באלבום, אופיינה בצלילי התופים השונים מאלבומיה הקודמים של הלהקה - בעקבות החלפת המתופף סטיבן אדלר, אשר התמודד עם התמכרותו הקשה להירואין, ב-מאט סורום.
מספר שירים באלבום נכתבו עוד בימיה המוקדמים של הלהקה, אך לא נכללו באלבום הבכורה Appetite for Destruction (עם זאת, הם הופיעו באלבום בוטלג בשם "Rumbo Tapes").
שינוי נוסף המוצג באלבום מתאפיין בשירים ארוכים יותר, כדוגמת בלדת הרוק November Rain - אשר אורכה מגיע כמעט ל-10 דקות, והשיר Coma שאורכו קצת יותר מ-10 דקות.
באלבום ניתן להבחין בנוסף בזמרה של גיטריסט הלהקה (דאז), איזי סטראדלין, בשירים "Dust N' Bones", "You Ain't the First" ו-"Double Talkin' Jive".
עטיפות שני האלבומים, Use Your Illusion I & II, עוצבו על ידי האמן האמריקאי-אסטוני מארק קוסטאבי.
שתי העטיפות מכילות דמות מסוימת מציורו של רפאל, אסכולת אתונה.
השוני היחיד בין שתי העטיפות הוא בצבען - צהוב ואדום בראשון, סגול וכחול בשני.
אקסל רוז - זמרה, פסנתר, שירת מקהלה, סינתיסייזר, תכנות, קולות רקע, גיטרה אקוסטית ואפקטים
סלאש - גיטרה חשמלית, גיטרה אקוסטית, גיטרת קצב, גיטרת סלייד, גיטרת דוברו, גיטרה קלאסית, גיטרת בס בעלת 6 מיתרים וקולות רקע
איזי סטראדלין - גיטרת ליווי, קולות רקע, גיטרה אקוסטית, גיטרה חשמלית, שירה וכלי הקשה
מאט סורום - תופים, כלי הקשה ושירת מקהלה
דיזי ריד - קלידים וקולות רקע
Use Your Illusion II (בתרגום מאנגלית: השתמש באשליה שלך) הוא אלבום האולפן הרביעי של להקת ההארד רוק האמריקאית Guns N' Roses.
האלבום יצא לאור ב-17 בספטמבר 1991 - יחד עם האלבום המקביל לו בשמו, Use Your Illusion I.
האלבום התמקם במקום הראשון במצעד האלבומים של מגזין בילבורד ומכר כ-770,000 עותקים בשבוע הראשון שיצא, לעומת אלבומו המשלים שמכר כ-685,000 עותקים.
בנוסף למיקומו הגבוה בארצות הברית, הגיע האלבום למקום הראשון גם במצעד האלבומים באנגליה.
בסך הכול מכרו שני האלבומים כ-7 מיליון עותקים כל אחד ולשניהם הוענקו 7 תוארי "אלבום פלטינה", על-פי RIAA.
האלבום הוא האחרון בו השתתף גיטריסט הליווי של הלהקה, איזי סטראדלין.
האלבום כולל את השיר האחרון שהקליט המתופף סטיבן אדלר עם הלהקה - "Civil War".
צמד אלבומי Use Your Illusion הציגו נקודת מפנה בצליליה של להקת Guns N' Roses (להרחבה, ראה ערך: Use Your Illusion I).
יתר על כן, האלבום Use Your Illusion II נחשב "פוליטי" יותר מאלבומיה הקודמים של הלהקה.
הדבר בא לידי ביטוי בשירים: "Civil War" - שיר מחאה, עוסק באלימות ומלחמות, קאבר לשירו של בוב דילן, Knockin' on Heaven's Door - העוסק במשטר החוק וב- "Get in the Ring", העוסק בהטיות פוליטיות בתקשורת.
שירים אלה ונוספים מרכיבים את נושא האלבום, העוסק פחות בשירים על סמים, כמו קודמיו.
Use Your Illusion I מכיל בעיקר שירים אשר נכתבו לפני כתיבת אלבום הבכורה Appetite for Destruction, בעוד ש-Use Your Illusion I מכיל בעיקר שירים אשר נכתבו בזמן כתיבת Appetite for Destruction ואחריו.
קאבר הלהקה ל- "Knockin' on Heaven's Door" קרוב לשנה לפני יציאת האלבום, בסרט "ימי הרעם" (בכיכובו של טום קרוז).
"Civil War" גם הוא, לא הושמע לראשונה באלבום - אלא בהופעה ב-1990 (במופע הצדקה Farm Aid).
השיר "Civil War" שוחרר כצידו השני לשיר "You Could Be Mine", בתקליט.
השיר, בנוסף, נכלל באלבום צדקה ושמו Nobody's Child, לגיוס תרומות לילדים יתומים ברומניה.
השיר "You Could Be Mine" שוחרר ביוני 1991 והופיע בסרט שליחות קטלנית 2: יום הדין.
אף-על פי שהשיר לא נכלל בפסקול של הסרט, צילמו חברי הלהקה קליפ ייחודי עם ארנולד שוורצנגר בתפקידו כמחסל, בו אקסל רוז מסומן כ"מטרה" שלו.
לבסוף רוז ניצל, כאשר המערכת של המחסל מזהה אותו כ-"בזבוז של תחמושת".
המקור לנושא השיר, במערכת היחסים הכושלת של איזי סטראדלין עם חברתו לשעבר.
עטיפות שני האלבומים, Use Your Illusion I ו-Use Your Illusion II, עוצבו על ידי האמן האמריקאי-אסטוני מארק קוסטאבי.
בתוך האלבום ברשימת התודות והקרדיטים, מוחבאת בין השורות ההודעה: "Fuck You St.
הכוונה בהודעה להופעה אשר קיימה הלהקה ב-2 ביולי 1991, באמפיתיאטרון ליד העיר סנט לואיס.
בהופעה, התנפל אקסל רוז על מעריץ אשר צילם את ההופעה - אף-על פי שהיה איסור לכך.
לאחר שרוז לקח מהמעריץ את מצלמתו, הטיח את המיקרופון בבמה והודיע כי הלהקה הולכת הביתה.
ביטול ההופעה גרם למהומות בקהל, בהן עשרות אנשים נפצעו.
אקסל רוז - זמרה, פסנתר, שריקות, סינתיסייזר, גיטרת קצב ומכונת תופים
סלאש - גיטרה חשמלית, גיטרה אקוסטית ובנג'ו
איזי סטראדלין - גיטרת קצב, קולות רקע, גיטרה אקוסטית, גיטרה חשמלית, זמרה וסיטאר
דאף מק'אגן - גיטרת בס, קולות רקע, זמרה וכלי הקשה
מאט סורום - תופים וקולות רקע
סטיבן אדלר - תופים (בשיר "Civil War")
Use Your Illusion הוא אלבום להיטים של להקת הרוק הכבד האמריקאית Guns N' Roses, המכיל את מיטב הלהיטים מצמד אלבומיה - Use Your Illusion I ו-Use Your Illusion II, אשר יצאו לאור ב-17 בספטמבר 1991. השירים באוסף כלולים במלואם, אך עם צינזור ניבולי פה.
האוסף יצא בארצות הברית בלבד, ב-25 באוגוסט 1998. לאוסף הוענק תואר אלבום פלטינה, על ידי איגוד RIAA.
השיר "Knockin' on Heaven's Door" מופיע באוסף בגרסה ערוכה, ללא נאומו הקצר של ג'וש ריצ'מן.
לכן, אורכו הופחת מ-5:36 דקות ל-5:20. באלבום האוסף הבא של הלהקה, Greatest Hits, נכלל השיר בגרסתו המקורית.
עטיפת האלבום מורכבת משילוב עטיפות צמד האלבומים Use Your Illusion I ו-Use Your Illusion II, אשר עוצבו במקור על ידי האמן האמריקאי-אסטוני מארק קוסטאבי.
עטיפת המארז מכילה אשליה אנאמורפוזית - כאשר מביטים במארז מצד ימין ניתן לראות את אלבום האולפן הרביעי של הלהקה, Use Your Illusion II, בעוד שכאשר מביטים בו מצד שמאל ניתן לראות את אלבום האולפן השלישי של הלהקה, Use Your Illusion I.
המארז מכיל גלויות, כרזות ותקליטור בלו-ריי של הופעה מלאה של הלהקה באיכות 4K שהתקיימה בניו יורק ב-25 בינואר 1992. המארז יצא בשתי גרסאות - שבעה תקליטורים ושנים-עשר תקליטים, וזה נחשב לאחד מאלבומי המוזיקה היקרים ביותר שהלהקה שיווקה לקהל הרחב (259.98$ למארז התקליטורים ו-499.98$ למארז התקליטים).
תקליטור 1 מכיל את האלבום Use Your Illusion I
תקליטור 2 מכיל את האלבום Use Your Illusion II
תקליטור הבלו-ריי מכיל את ההופעה המתוארת בתקליטורים 3–4
אקסל רוז - שירה, פסנתר, שירת מקהלה, סינתיסייזר ותכנות בשיר 4, גיטרה אקוסטית בשיר 6 וקולות רקע בשירים 3 ו-8
סלאש - גיטרה חשמלית, גיטרה אקוסטית בשיר 7, גיטרת סלייד בשיר 5 וגיטרת דוברו בשיר 3
איזי סטראדלין - שירה, גיטרת ליווי, קולות רקע וגיטרה אקוסטית בשיר 3, ושירה בשיר 8
דאף מק'אגן - גיטרת בס, גיטרה אקוסטית בשיר 3, קולות רקע וכלי הקשה
מאט סורום - תופים, קולות רקע ושירת מקהלה בשיר 4
דיזי ריד - קלידים, פסנתר, אורגן בשיר 9 וקולות רקע
סטיבן אדלר - תופים בשיר 7
אליס קופר - שירה בשיר 5
יוהאן לנגלי - תכנות בשירים 1 ו-4
רבה שו - קולות רקע בשיר 4
סטיוארט ביילי - קולות רקע בשיר 4
ג'ון תאוווין - קרן יער בשיר 1
מתיו מק'אגן - קרן יער בשיר 1
רייצ'ל ווסט - קרן יער בשיר 1
רוברט קלארק - קרן יער בשיר 1
ווסט ארקין - גיטרה אקוסטית בשיר 5
מייק קלינק - מפצח אגוזים בשיר 6
The Waters - קולות רקע בשיר 10
טים דוייל - תוף מרים בשיר 3
"Us" (בעברית: "אנחנו") הוא סינגל שהוקלט על ידי הזמרת והשחקנית האמריקאית, ג'ניפר לופז.
השיר יצא לאור ב-2 בפברואר 2018, תחת חסותה של חברת התקליטים אפיק רקורדס, כסינגל שלא מתוך אלבום.
במרץ 2017 חשפה לופז כי היא הייתה באולפן עם די ג'יי סקרילקס והמפיק פו בר והעלתה סרטון לחשבון האינסטגרם שלה בו שומעים קטע מהשיר.
השיר הוא שיר דאנס פופ שנכתב והופק על ידי די ג'יי סקרילקס ופו בר.
מבחינה לירית לופז חשפה כי השיר מדבר על היחסים שלה עם שחקן הבייסבול אלכס רודריגז.
השיר מבוצע בסולם מינור G, וקצב של 124 ביטים לדקה.
מייק ניד מה-"Idolator" שיבח את השיר, וכינה אותו כ-"שיר חזק המכיל בתוכו הפקה לוהטת", ו-"שיר פופ עכשווי", ואף השווה אותו לשירה "On the Floor", משנת, 2011.
על מנת לקדם את השיר הופיעה איתו לופז בפסטיבל "Calibash", ובנוסף בהופעת קדם הסופרבול.
Ursus C-45 הוא טרקטור מתוצרת "Zakłady Przemysłu Ciągnikowego „Ursus" הפולנית אשר יוצר בין השנים 1947–1955. בהמשך הוא היה מיוצר במפעל חדש שהוקם בגוז'וב ויילקופולסקי.
דגמי "Ursus C-45" יוצאו לברזיל, קוריאה, וסין (מדגם "Ursus C-45" ודגם "Ursus C-451" יוצאו כ-6,000 יחידות)
מטה ומפעל היצרן מוקם בוורשה.
דלק עיקרי : שמני נפט כבדים
צריכת דלק יחידה בעומס רגיל - 280 גרם / (HP x h)
מצמד - דיסק כפול, יבש
מספר הילוכים לאחור: 1. (גרסה עם גלגלי ברזל), 2. (גרסה עם גלגלי גומי)
כוח מרבי מקסימלי ללא החלקה: 1,750 ק"ג (גלגלי פלדה), 2200 ק"ג (גלגלי גומי)
הטרקטור הראשון "Ursus C-45", מספר סידורי 0001, עבד 12,000 שעות ללא שיפוץ
השיר עוסק בגבר המצוי במערכת יחסים עם בחורה שנטענת על ידי חבריו ומשפחתו כנצלנית ומנוולת.
בבית הראשון של השיר מנסים חבריו של הגבר לשכנע אותו כי כדאי שיעזוב את בת זוגו משום שהיא מנצלת אותו, אך הוא מתנער מהם ומסביר כי הוא נהנה להיות מנוצל על ידה, ואף מבקש ממנה לנצל אותו עד תום ("use me up").
בסוף השיר מסכם הגבר כי אולי היא מנצלת אותו, אך הוא מנצל את הדברים שהיא עושה עבורו כדי שימשיך לעשות כרצונה (ובכך רומז על יחסי המין שהיא מעניקה לו).
מבחינה מוזיקלית, השיר מאופיין בריף גיטרה משני, לעומת תפקיד גיטרה בס וכלי הקשה דומיננטיים, בשונה משיריו הסטנדרטיים של וית'רס.
מבקר המוזיקה רוברט כריסטיגאו תיאר את השיר בתור "אחד השירים המודעים ביותר העוסקים במין שהמוזיקה הסקסית שלנו כביכול הפיקה אי פעם", וציין כי יש בו נרטיב של "אטרקציה בין-מעמדית".
"Use Me" הגיע עם יציאתו למקום השני במצעד הבילבורד הוט 100 של שנת 1972, שם נשאר במשך 12 שבועות רצופים.
הוא בוצע על ידי וית'רס בתוכנית הטלוויזיה האמריקאילת "Soul Train" ב-4 בנובמבר 1972. בסוף שנת 1972 דורג במקום ה-78 ברשימת 100 השירים המצליחים ביותר של השנה.
מעט מאוחר יותר הוגדר כאלבום זהב על ידי איגוד תעשיית ההקלטות האמריקאי.
הזמרת האמריקאית גרייס ג'ונס ביצעה גרסת כיסוי לשיר בעלת מאפיינים מעולם הרגאיי שהופיעה באלבומה Nightclubbing משנת 1981, ובהמשך יצאה גם כסינגל.
Us and Them הוא אלבום האולפן השני של להקת הרוק האמריקאית שיינדאון.
האלבום שוחרר ב-4 באוקטובר 2005, והוקלט בג'קסונוויל ובסנפורד שבפלורידה.
מהאלבום יצאו שלושה סינגלים, ששניים מתוכם, "Save Me" ו-"I Dare You" שימשו כנעימות של אירועי שלם וצפה של ה-WWE, אירוע "ללא רחמים 2005" (No Mercy 2005) ואירוע "רסלמניה 22" בהתאמה.
זה האלבום האחרון של הלהקה שבו השתתפו שני חברי ההרכב המקורי שלה, הגיטריסט ג'סין טוד והבסיסט בראד סטיוארט.
ב-19 במרץ 2018 קיבל האלבום מאיגוד תעשיית ההקלטות האמריקאי מעמד של אלבום פלטינה לאחר שנמכרו ממנו למעלה ממיליון עותקים בארצות הברית.
מילות כל השירים נכתבו על ידי ברנט סמית, סולן הלהקה.
נוסף עליהם הופיעה באינטרנט גרסה של השיר "Shed Some Light" שמבוצע כדואט של סמית יחד עם ליזי הייל, סולנית להקת היילסטורם.
גרסה זו לא שוחררה מעולם באופן רשמי.
בראד סטיוארט – גיטרה בס
אוליביה בטליה – דוברת בקטע הפתיחה "The Dream"
Uti possidetis juris (או uti possidetis iuris, מילולית: "כפי שההחזקה בדין") הוא עיקרון במשפט הבין־לאומי המנהגי בעידן הדה-קולוניזציה, שעניינו העדפת הגישה המשפטית שמדינות מתעוררות, 'יורשות' לכאורה, זכאיות לריבונות טריטוריאלית בשטח שיחפוף את הגבולות המנהליים שלהן טרם עצמאותן על פני הגישה המשפטית שחזקה בשטח תיחשב כעילה לקביעת ריבונות.
עיקרון זה הוא גלגול מודרני של הכלל "uti possidetis" – שימוש בנכס.
הוא נוצר במטרה להימנע משטח הפקר שאינו בשליטת מדינה כלשהי.
העיקרון החל כחוק רומי המסדיר את הבעלות החוקית ברכוש.
במהלך תקופת ימי הביניים הוא התפתח לחוק המסדיר יחסים בין-לאומיים ובהמשך הוא יושם להסדרת הגבולות הריבוניים של מדינות עצמאיות חדשות.
העיקרון הוחל בהיסטוריה המודרנית על אזורים כמו דרום אמריקה, אפריקה, המזרח התיכון וברית המועצות, ואזורים רבים אחרים שבהם פורקו ממשלות ריכוזיות, הופלו שליטים אימפריאליים, או הגיע לסיומו מנדט חבר הלאומים כמו נאורו.
עיקרון זה מיושם לעיתים קרובות כדי למנוע התערבות זרה או שטח הפקר שמעצמות זרות יכולות לטעון ששייך להן, או כדי למנוע מחלוקות שעלולות להתעורר בעת שרטוט מחדש של גבולות של מדינות חדשות לאחר עצמאותן.
העיקרון יושם גם על ידי ועדת הבוררות בדינטר , בחווֹת דעת הקשורות להתפרקות יוגוסלביה.
ארגנטינה וצ'ילה מבססות את תביעותיהן הטריטוריאליות באנטארקטיקה על עיקרון זה.
הנציבות האירופית אימצה את העיקרון כאשר הסבירה מדוע היא איננה מתייחסת לסהרה המערבית כנתונה תחת תפיסה לוחמתית, או לפחות כטריטוריה "כבושה אחרת", כדבריו של שגריר האיחוד האירופי.
הוועדה הסבירה כי היעדר ריבונות קודמת בסהרה – היא הייתה מושבה ספרדית "יתומה" – פירושה כי פלישת מרוקו לא הייתה כיבוש, כמובנו באמנת האג.
החלטה 68/262 של העצרת הכללית של האו"ם התבססה על העיקרון כאשר אישרה מחדש את מחויבותה של העצרת לשלמותה הטריטוריאלית של אוקראינה על פי הגבולות הבין-לאומיים המוכרים שלה, והדגישה את אי-תקפותו של משאל העם שנערך בקרים ב-2014, שרוסיה השתמשה בו כדי לתרץ את סיפוח חצי האי קרים לשטחה.
יש בקרב מומחי המשפט הבין-לאומי הסבורים כי העיקרון ישים לעניין מעמדם המשפטי של יהודה ושומרון, ולפיכך, למדינת ישראל יש זכות לריבונות על שטחים אלו, והשלטון הישראלי ביהודה ושומרון איננו בגדר 'כיבוש' כהגדרתו באמנת האג.
יוזרוואי היא חברת תוכנה ישראלית-אמריקאית, המפתחת פתרונות דיגיטליים להנגשת אתרי אינטרנט.
החברה מעסיקה כ-110 עובדים ומספקת שירותים ללקוחות ברחבי העולם.
משרדיה הראשיים נמצאים בעיר וילמינגטון, ארצות הברית ומרכז הפיתוח והתפעול שלה ממוקם בעיר תל אביב.
בשנת 2022, החלה להסחר בבורסה לניירות ערך בתל אביב תחת השם UWAY.
יוזרוואי הוקמה בשנת 2016, על ידי אלון מסון במטרה להנגיש אתרי אינטרנט באמצעות בינה מלאכותית.
בשנת 2021, נבחרה סוזן בנט, לשמש כפרזנטורית הראשית בקמפיין נגישות אתרי אינטרנט.
בחודש דצמבר 2021, הגישה החברה טיוטת תשקיף ראשונה לקראת הנפקתה בבורסה לניירות ערך בתל אביב.
בחודש ינואר 2022, הונפקה בבורסה לניירות ערך בתל אביב על לפי שווי של 120 מיליון שקל וגייסה כ-30 מיליון שקלים מלקוחות מוסדיים בלבד.
בחודש מרץ 2022, זכתה יוזרוואי בפרס המוצר הטוב ביותר של חברת G2.
"Used to Be Young" הוא שיר של הזמרת האמריקאית מיילי סיירוס.
הוא יצא לאור ב-25 באוגוסט 2023, תחת הוצאת קולומביה רקורדס, לאחר שידור הספיישל התיעודי של ABC, Endless Summer Vacation: Continued (Backyard Sessions) יום לפני כן.
השיר נכתב על ידי סיירוס לצד אלדה ומייקל פולק, כשסיירוס, פולק, ושון אוורט מפיקים את השיר.
השיר מופיע במהדורה המחודשת הדיגיטלית של אלבום האולפן השמיני של סיירוס, Endless Summer Vacation.
סיירוס סיפרה לראשונה על שיר ובמהדורה המחודשת בריאיון שלה ביוני 2023 למגזין ווג הבריטי.
ב-15 באוגוסט 2023, סיירוס פרסמה קליפ ברשתות החברתיות שלה של רחוב מכוסה בפוסטרים שלה, עם כיתוב עם מילים משירים ישנים שלה, יחד עם המילים: "I say I used to be young" (בעברית: "אני אומרת שפעם הייתי צעירה").
פוסטרים אלה נצפו בערים שונות ברחבי העולם באותו יום, כולל בריסל, לוס אנג'לס, ניו יורק ופריז.
המילים הופיעו גם בכל התמונות הממוזערות של הקליפים שלה ביוטיוב.
סיירוס הכריזה על הסינגל יחד עם הספיישל התיעודי של ABC, "Endless Summer Vacation: Continued (Backyard Sessions)" באמצעות טריילר ברשתות החברתיות שלה ב-17 באוגוסט.
היא חשפה את העטיפה של השיר ותאריך היציאה - 25 באוגוסט 2023, יום לאחר שידור הספיישל, גרסה מעודכנת ו"מחודשת" של Endless Summer Vacation (Backyard Sessions).
ויניל במהדורה מוגבלת בגודל 7 אינץ' של השיר הפך זמין להזמנה מראש, יחד עם שמירתו מראש בפלטפורמות סטרימינג.
בהצהרה נלווית, סיירוס חשפה כי השיר מוקדש ל"מעריצים הנאמנים" שלה על שהם "אוהבים כל גרסה שלה".
"Used To" הוא סינגל של הזמר-יוצר השוודי סנדרו קוואצה, בשיתוף פעולה עם הזמרת לו אליוט.
השיר יצא ב-9 בנובמבר 2018 בהוצאת חברות התקליטים אינפאבל מיוזיק ויוניברסל מיוזיק גרופ.
נכון לאוקטובר 2023, השיר הושמע למעלה מ-32 מיליון פעמים בספוטיפיי, ולמעלה מ-1.3 מיליון פעמים ביוטיוב.
אזורתאריךפורמטגרסהחברת תקליטיםהערותעולמי 9 בנובמבר 2018הורדת מוזיקה, הזרמת מוזיקהמקוריתאינפאבל מיוזיק, יוניברסל מיוזיק גרופ 22 בפברואר 2019 רמיקסים
Use Your Illusion World Tour – 1992 in Tokyo I הוא אלבום הווידאו הראשון של להקת הרוק הכבד האמריקאית גאנז נ' רוזס, אשר יצא לאור בשנת 1992. האלבום הוקלט במהלך הופעה של הלהקה באצטדיון טוקיו דום ביפן ב-22 בפברואר באותה שנה במסגרת סיבוב ההופעות Use Your Illusion Tour.
למטרת שידורה בערוץ הטלוויזיה שנמצא בבעלותה.
כאשר גאנז נ' רוזס רצתה להפיץ את הסרט בעזרת חברת התקליטים גפן רקורדס, חילקה את ההופעה לשני חלקים (בדומה לצמד האלבומים Use Your Illusion I ו-Use Your Illusion II).
עטיפת הסרט עוצבה בהשראת הסינגל "Live and Let Die" בגרסת הכיסוי של הלהקה משנת 1991.
+מדינהאיגודתואררכישותאוסטרליהאיגוד תעשיית ההקלטות האוסטרליאלבום פלטינה15,000ארגנטינהאיגוד תעשיית ההקלטות הארגנטינאי10 אלבומי פלטינה80,000ארצות הבריתאיגוד תעשיית ההקלטות האמריקאיאלבום זהב50,000ברזילאיגוד תעשיית ההקלטות הברזילאי25,000גרמניהאיגוד תעשיית ההקלטות הגרמני25,000הממלכה המאוחדתאיגוד תעשיית ההקלטות הבריטיאלבום פלטינה50,000מקסיקואיגוד תעשיית ההקלטות המקסיקניאלבום זהב10,000פורטוגלאיגוד תעשיית ההקלטות הפורטוגזיאלבום כסף<4,000קנדהאיגוד תעשיית ההקלטות הקנדיאלבום פלטינה10,000
אקסל רוז - שירה מובילה, פסנתר, תוף מרים, שריקה ומשרוקית
סלאש - גיטרה מובילה, שירה מלווה וטוקבוקס
גילבי קלארק - גיטרת ושירה מלווה
דאף מק'אגן - גיטרת בס, טימפני, שירה מלווה ושירה מובילה
דיזי ריד - קלידים, כלי הקשה, שירה מלווה ותוף מרים
סס וורל רובין - קרן
טרייסי עמוס - שירה מלווה
רוברטה פרימן - שירה מלווה
טדי אנדרידיס - קלידים, מפוחית ושירה מלווה
פיל איליי - טכנאי תאורה
דייוויד קהרר - טכנאי סאונד
ג'ים מיטשל - טכנאי סאונד